als_Latn dik_Latn sag_Latn
Lajmet
Povećaj veličinu slova Vrati na prvobitnu veličinu slova Samnji veličinu slova štampaj štampajPošalji prijatelju
09. 03. 2015. >> 18:14 0
Lajmet 09.03.2015
09.03.2015
Shlukiq rrëshqitje të reja në rrugën magjistrale Cetinë Budvë
Rrëshqitja në rrugën magjistrale Cetinë Budvë ka lëvizur edhe për 6 metra , ka theksuar shefi i shërbimit të mbrojtjes dhe shpëtimit në Budva Zdravko Shlukiq duke shtuar se trodhi është gjithnjë aktiv. Të theksojmë se në rrugën magjistrale Cetinë-Budvë të shtunën e kaluar nga rrëshqitja e truallit rruga ka humbur disa dhjetra metra dhe siç ka vërtetuar Shlukiq trolli ende nuk është stabilizuar . Ai ka theksuar se ekipet e ekspertëve janë në terren dhe vizitojnë pjesën ku gjenden disa shtëpi, pasi që disa prej tyre janë të rrezikuara nga rrëshqitja e truallit
Nëse nuk merret ftesa për Nato e vetmja zgjidhje zgjedhjet parlamentare
Zgjedhjet parlamentare do të ishin e vetmja zgjidhje nëse Mali i Zi nuk e merr ftesën për antarësim në NATO dhe nëse nuk plotësohen kushtet për progres të mëtejmë me integrimet evropiane lidhur me kapitujt 23 dhe 24 ka theksuar nënkryetari i Partisë social demokratike Rashko Konjeviq. Konjeviq ka deklaruar për gazetën ,,DAN,, se zhvillimi i tillë i ngjarjeve do të ishte mossukses i madh për qeverinë sepse do të shihej qartë se e ka humbur përkrahjen e partnerëve kyç evropianë. Duke komentuar deklaratën e presidentit francezë Fransoa Oland se NATO nuk duhet të zgjerohet , Konjeviq ka shtuar se konkluzionet e samitit të fundit të NATO-s në Uells e kanë afirmuar progresin e Malit të Zi dhe deri në fund të këtij viti është lëndë mundësia që vendimi të sillet në nivelin e ministrave që Mali i Zi të ftohet për anëtarësim në NATO. Megjithatë , ka theksuar Konjeviq nuk është me rëndësi të madhe nëse ftesën për anëtarësim do ta marrin kah fundi i këtij viti me vendimin e Këshillit të ministrave ose në samitin i cili do të mbahet në gjysmën e parë të vitit të ardhshëm.
Tryeza e rrumbullakët lidhur me Naton mbahet nesër në organizimin e lidhjes atlantike të Malit të Zi
Tryeza e rrumbullakët në prag të vendimit për antarësimin e Malit të Zi në NATO në të cilën do të flasin pjesëmarrsit kyç politikë të integrimeve everopiane euroatlantike do të mbahet nesër në organizimin e lidhjes atlantike të Malit të Zi. Qëllimi i tyezës së rrumbullakët është tubimi i pjesëmarrsëve politikë në procsin e integrimeve euroatlantike në mesin e të cilëve janë liderët e partive politike dhe ambasadorët e shteteve anëtare të NATO-s në Mal të Zi për të biseduar mbi të ardhmen politike dhe për rrugën e Malit të Zi kur është fjala për antarësim në NATO. Është paralajmëruar se në këtë tubim do të flasin kryetari i Kuvendit Ranko Krivokapiq, ministrat e drejtësisë dhe mbrojtjes Dushko markoviq dhe Milica Pejanoviq Gjurishiq, ambasadorja e SHBA Margaret Uehara, si dhe kryetari i Lidhjes së Atlantikut të Malit të Zi Savo Kentera.
Takim i Studentët e universiteteve të Malit të Zi dhe ekipi koordinues për NATO
Studentët e universiteteve të Malit të Zi dhe ekipi koordinues për NATO kanë biseduar për aktivitetet me qëllim të intensifikimit të dialogut publikë për integrimet euro atlantike në mesin e popullatës studentore. Koordinuesi nacional për NATO Vesko Garçeviq është takuar me përfaqësuesit e studentëve të Universitetit të Malit të Zi , të Universitetit Mediteran dhe UDG si dhe me studentët e fakultetit për studimet shtetërore dhe evropiane. Ekipi koordinues ka kumtuar se studentët e kanë njoftuar Garçeviqin me aktivitetet që duhet realizuar gjatë muajve të ardhshëm.
Evakuohen alpinistët të cilët ishin të bllokuar për shkak të motit të lig në Kom
Alpinistët të cilët ishin të bllokuar për shkak të motit të lig në Kom, i kanë evakuar nëpunësit e drejtorisë për situatat e jashtëzakonshme . Nga ministria e punëve të brendshme është kumtuar se alpinistët janë evakuuar me helikopter . Aksionin e shpëtimit e ka koordinuar drejtoria për situatat e jashtëzakonshme. Të theksojmë se 6 alpinistë nga Serbia dhe Republika Serbe , të cilët moti i lig i ka gjetë në Kom ishin të vendosur në një vikend shtëpizë të një banori lokal.
Numanoviq - kontrolli i infektimeve në spitale duhet të jetë i organizuar mirë
Kontrolli i infektimeve në spitale duhet të jetë i organizuar mirë , kurse menaxhuesit shëndetësor të jenë drejtë për drejtë të përfshirë në çështjet e brendshme organizative të këtyre institucioneve , ka theksuar udhëheqësi i ministrisë së shëndetësisë Suad Numanoviq. Ai sot në hapjen e seminarit me titull Sigurua e pacienteve – infektimet e lidhur me mbrojtjen shëndetësore, ka theksuar se shoqëria në tërësi, kështu edhe sistemi shëndetësor malazez gjenden para shumë sfidave . Sipas fjalëve të tij siguria e pacienteve është njëra ndër sfidat e të gjithë sistemeve shëndetësore. Numanoviq ka sqaruar se qëllimi i seminarit është të ofrojë informata se si duhet garantuar ambienti për pacientet dhe si duhet zbatuar preventimi efikas dhe kontrolli i infektimeve të lidhura me mbrojtjen shëndetësore.
Ligji për ekspropiim do ti mundësojë qeverisë që për interesa publike të marrë pronën e qytetarëve
Propozimi i plotësimit të ligjit për ekspropiim do ti mundësojë qeverisë që për interesa publike të marrë pronën e qytetarëve dhe me të tu paguaj kreditë për autostradë , konsiderojnë deputetet e partive opozitare në Këshillin për ekonomi, financa dhe buxhet, kurse PDS e hedhë poshtë këtë mundësi. Deputeti i Frontit demokratikë Nebojsha Medojeviq ka kumtuar se me plotësimin e propozuar është definuar mundësia që të kryhet marrja e tokës me të cilën shteti do të vlerësojë se është me rëndësi strategjike për zhvillim ekonomik ose për realizimin e projekteve të cilët do të ndikojnë në zbritjen e borxhit publik .
Një grup i deputetëve propozoi ligjin për mbrojtjen e alfabetit cirilik
Një grup i deputetëve në parlamentin e Malit të Zi ka propozuar ligjin për mbrojtjen e alfabetit cirilik , duke shtuar se nuk ekziston as edhe një shkak për braktisjen e këtij alfabeti i cili siç theksohet ka mbetur njëri ndër përcaktuesit e identitet tonë. Ligjin e kanë propozuar deputetet Neven Goshoviq, Aleksandëar Damjanoviq Radovian Asanoviq dhe Novica Staniq. Ata theksojnë se nuk ekziston asnjë shkak historikë, kulturor, estetik, linguistik , fetar etj për braktisjen e këtij alfabeti. Ata kanë përkujtuar edhe dispozitën kushtetuese për barazinë e alfabetit cirilik dhe latinë dhe kanë vlerësuar se ky alfabet në Mal të Zi për momentin nuk e gëzon këtë status.
Lëvizja qytetare në të ardhmen do të quhet ,,Aksioni i Bashkuar Reformistë,,
Lëvizja qytetare në të ardhmen do të quhet ,,Aksioni i Bashkuar Reformistë,, kurse kandidat për kryetar do të jetë Zharko Rakçeviq, ka vendosur Këshilli iniciues i Lëvizjes Qytetare. Kandidatë për nënkryetarë janë Dritan Abazoviq, Bozhena Jellushiq dhe Rade Bojeviq. Konventa themeluese do të mbahet me 14 mars kur edhe do të prezantohet këshilli koordinues të cilin do ta përbëjnë ekspertë të njohur të obliguar për hartimin dhe promovimin e politikës së aksionit të bashkuar reformistë në sektorët më të rëndësishëm. Aksioni i bashkuar reformistë është formuar me bashkimin e disa organizatave dhe mbetet e hapur për të gjitha grupacionet dhe individët të cilët ndajnë vlera të demokracive të zhvilluara dhe pa dyshim synon ringjalljen gjithëpërfshirëse te Malit të Zi dhe ka për qëllim që pa kompromis të luftojë për realizimin e qëllimeve të veta. Në këtë lëvizje konsiderojnë se parakushti kryesor për një Mal të Zi me prosperitet më të drejtë dhe më të sigurt është ndryshimi i garniturës në pushtet në krye me PDS.
Kryeministri Mustafa sot vizitë zyrtare në Shqipëri
Kryeministri i Republikës së Kosovës, Isa Mustafa, sot qëndron për vizitë zyrtare në Republikën e Shqipërisë, me ftesë të kryeministrit Edi Rama. Gjatë vizitës në Tiranë, kryeministri Mustafa, i shoqëruar nga zëvendëskryeministrat Hashim Thaçi dhe Kujtim Shala, zhvillonjë takime me liderët kryesorë institucionalë dhe politikë të Shqipërisë.
Kryeministri Mustafa, përveç takimit me homologun Rama, do të pritet edhe nga presidenti Bujar Nishani, kryetari i Kuvendit, Ilir Meta dhe lideri i opozitës, Lulzim Basha. Gjatë vizitës, kryeministri Mustafa po ashtu do të zhvillojë takime edhe me personalitete tjera të shquara të jetës politike e akademike në Shqipëri.
Presidentja Jahjaga priti sot ambasadorët e Arabisë Saudite dhe Togos
Presidentja e Republikës së Kosovës Atifete Jahjaga priti sot ambasadorin e Arabisë Saudite në Tiranë, jorezident për Kosovën, Talat Salem Radwan, i cili i dorëzoi letrat kredenciale. Presidentja Jahjaga vlerësoi mbështetjen që Arabia Saudite i ka dhënë Institucioneve të Republikës së Kosovës për proceset e shtetndërtimit. Abasadori i Arabisë Saudite, Talat Salem Radwan, tha se do të angazhohet për avancimin e bashkëpunimit me institucionet e Republikës së Kosovës.Presidentja e Republikës së Kosovës Atifete Jahjaga priti sot gjithashtu edhe Kwami Christophe Dikenou, ambasador i Togos në Berlin, jorezident për Kosovën, i cili i dorëzoi letrat kredenciale. Presidentja Jahjaga e uroi ambasadorin Dikenou për detyrën e re dhe i dëshiroi sukses në përmbushjen e misionit të tij si ambasador jorezident në Prishtinë. Ajo theksoi gatishmërinë e institucioneve të Republikës së Kosovës për avancim të marrëdhënieve dhe bashkëpunimit me Shtetin e Togos. Ambasadori Dikenou, shprehu gatishmërinë për të thelluar bashkëpunimin me institucionet e Republikës së Kosovës në çdo fushë me interes dypalësh dhe miqësinë midis dy popujve.
Komisioneri evropian për migrim viziton Kosovën
Çështja e migrimit ilegal e ka sjellë në Kosovë edhe Komisionerin evropian për Migrim, Çështjet e Brendshme dhe Shtetësinë, Dimitris Avramopoulos.
Komisioneri evropian sipas njoftimit të zyrës së BE-së, do të takohet me liderët institucionalë të Kosovës, duke përfshirë Presidenten Atifete Jahjaga, Kryeministrin Isa Mustafa, Ministrin për Integrime Evropiane, Bekim Çollaku dhe Ministrin e Brendshëm, Skënder Hyseni.
Ditën e nesërme pritet që të mbajë një takim me gazetarët. Ndonëse nuk ka të dhëna zyrtare, besohet se mijëra kosovarë u larguan ilegalisht për në vendet e Bashkimit Evropian vetëm gjatë muajve të dimrit.
Obama dhe Tusk do të bisedojnë rreth Ukrainës
Presidenti amerikan, Barack Obama, pritet të mbaj bisedime me Presidentin e Këshillit Evropian, Donald Tusk në Uashington.
Shtëpia e Bardhë ka thënë se të dy zyrtarët, në mesin e shumë temave do të bisedojnë edhe rreth situatës në Ukrainë. Dhuna në pjesën lindore të Ukrainës, ka rënë shumë gjatë dy javëve të fundit pas arritjes së marrëveshjes së armëpushimit në Minsk. Para takimit me Obamën, Tusk, gjatë një interviste me gazetën ‘The New York Times’, ka thënë se Evropa ende nuk është e përgatitur që të thellojë sanksionet kundër Moskës megjithë provokimet e bëra nga siç e ka quajtur ai ‘agresorët’ e Rusisë.
Ministrat e jashtëm të vendeve anëtare të BE-së, në takimin e mbajtur në Riga më 7 mars, vendosën që armëpushimit të tashëm t’i japin edhe një mundësi para se të vendosin për thellimin e sanksioneve aktuale ndaj Moskës.
Ukraina akuzon rebelët për shkelje të armëpushimit
Ushtria ukrainase ka thënë sot se separatistët e përkrahur nga Rusia janë duke e shkelur marrëveshjen e armëpushimit. Shtabi i Operacioneve kundër Terrorizmit ka njoftuar se rebelët pro rusë kanë sulmuar pozicionet qeveritare, kryesisht përmes lansuesve të granatave dhe mortajave. Sipas këtij njoftimi, shumica e sulmeve janë kryer nga krahina e Donjeckut, ku rebelët kanë gjuajtur në drejtim të Avdiivkës ddhe qytezave tjera përreth.
Luftimet megjithatë janë pakësuar prejse liderët e Francës dhe Gjermanisë e arritën marrëveshjen e armëpushimit e cila më pas u nënshkrua në Minsk më 12 shkurt, duke nxitur shpresat për dhënien fund konfliktit i cili deri më tash mori jetën e mbi 6 mijë personave. Mirëpo Ukraina ka shprehur shqetësimet se rebelët janë duke e shfrytëzuar armëpushimit për tu rigrupuar që më pas të kryejnë sulme të reja.
Zannier po qëndron në Gjeorgji
Udhëheqësi i Organizatës për Siguri dhe Bashkëpunim në Evropë (OSBE) është duke e realizuar një vizitë zyrtare në Gjeorgji. Sekretari i Përgjithshëm i OSBE-së, Lamberto Zannier ka arritur në Tbilisi për vizitë tre ditore. Ai pritet të takohet me presidentin e vendit, Giorgi Margvelashvili, kryeministrin Irakli Garibashvilli e zyrtarë të tjerë.
Ai pritet të vizitojë edhe zonën ku ndahet territori që kontrollohet nga forcat qeveritare me pjesën që kontrollohet nga rebelët pro rusë.
Sulmi me bombë vret tre ushtarë egjiptian
Një sulm me veturë bombë ka vrarë tre ushtarë egjiptian në gadishullin e Sinait, njoftojnë forcat e sigurisë së Egjiptit. Shpërthimi, që gjithashtu e ka plagosur një ushtar, ka ndodhur vetëm pak ditë para një konference të investitorëve në resorin e Sharm el Sheikut, përmes së cilit Egjipti shpreson që do të krijojë imazhin e stabilitetit dhe të njëjtën kohë të sigurojë miliarda dollarë investime. Sulmi e ka pasur si cak një veturë ushtarake në Sinai, ku vepron edhe grupi më i rrezikshëm militant islamist.
Sot në pjesën më të madhe të Malit të Zi mban mot kryesisht me diell Fynë erë mesatare vende vende e fortë veriore dhe veri lindore .
Temperaturat: Budvë 16, Tivar e H. Novi 15, Podgoricë, Ulqin e Tivat 14, B. Pole 12, Beranë 11, Cetinë e Nikshiq 9, Shavnik e Plavë 8, Plevle e Mojkovac 6, Kollashin 4, Plluzhinë e Rozhaj 3 dhe në Zhablak 0 g.
Për nesër në viset jugore dhe qendrore parashihet të mbajë mot me vranësira të ndryshueshme dhe pasdite vende vende me reshje të dobëta të shiut, kurse në veri kryesisht i vranët dhe me reshje të borës. Do të fryjë erë mesatare vende vende e fortë veri lindore. Temperatura e mengjesit rpej -6 deri në 7, kurse më e larta e ditës prej 1 deri në 15 g.c,
als_Latn hrv_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn